OzLabs/hebrew-wiki-articles huggingface dataset:
סטרומבולי (סרט)

סטרומבולי (באיטלקית: Stromboli, terra di Dio - סטרומבולי, ארץ האלוהים) הוא סרט קולנוע בהפקה איטלקית - אמריקאית משנת 1950 בבימויו של רוברטו רוסליני, עם אינגריד ברגמן בתפקיד הראשי.

ההחלטה על הפקת הסרט הייתה לאחר שאינגריד ברגמן כתבה מכתב הערכה לרוסליני על סרטו רומא עיר פרזות ורצונה להשתתף בסרט נוסף שלו. היא גם השיגה מימון לסרט מחברת RKO שהייתה אז בשליטתו של הווארד יוז.

במשך ההסרטה התפתח רומן אהבה בין השניים ולאחר הצילומים היא ילדה מחוץ לנישואין את בנם רנאטו.

סרט זה הוא דוגמה לנאו-ריאליזם האיטלקי; הוא צולם באי הגעשי סטרומבולי וכל שחקניו היו אנשים פשוטים, תושבי האי. לצד ברגמן שיחק מריו ויטאלה שהיה דייג כיתר המשתתפים אך הוא הופיע אחר כך בסרטים אחרים עד אמצע שנות ה-50.

בסרט שולבו קטעים אמיתיים של התפרצות הר הגעש סטרומבולי.

ב-2012 עבר הסרט רסטורציה ודיגיטציה בבולוניה והועלה לאתר יוטיוב.

==תקציר העלילה==
1948, קארין ביורנסן (אינגריד ברגמן) נמצאת במחנה עקורים לנשים באיטליה היא פליטה מליטא שבמהלך המלחמה ברחה לצ'כוסלובקיה והייתה בת זוג של קצין גרמני. היא בודדה ומנסה ללא הצלחה להשיג אשרה לארגנטינה.

סמוך למחנה נמצא מחנה מעצר לשבויי מלחמה ובו נמצא אנטוניו (מריו ויטאלי) שרואה את קארין, מתאהב בה ומציע לה להתחתן ולהגיע אתו לסטרומבולי בו הוא גר ומתאר לה את האי כגן עדן.

קארין רוצה להשתחרר מהמחנה, היא בודדה ואין לה ברירה אלא לקבל את הצעתו של אנטוניו, להתחתן ולהגיע אתו לסטרומבולי.

כבר מהרגע הראשון מתברר לה שנפלה בפח, האי כולו שחור מאפר שפורץ מהר הגעש, הדירה שלהם מוזנחת, האנשים ובעיקר הנשים מסתכלים עליה כזרה, בעלה הוא דייג עני שנמצא רוב הזמן בים. היא מביעה את זעמה בפני אנטוניו ורוצה לעזוב אך הוא משתדל לרצות אותה ולוקח אותה לדייג הקבוצתי. היא נגעלת מהטבח ההמוני שמבוצע בדגי הטונה הענקיים. היא גם מבינה שתושבים רבים עזבו את הכפר לעתיד יותר טוב בארצות הברית.

קארין מנסה לרהט את הבית ומסירה את תמונות המשפחה אך אנטוניו חובט בה ומחזיר אותם. כומר הכפר (רנצו סזנה) מנסה לעודד אותה אך ללא הצלחה.

האדם היחיד שמראה לה חיבה הוא שומר המגדלור (מריו ספונצו). פעם אחת כשנכנסת קארין לים עם ילדים ומועדת, הוא מגיע ומציל אותה והם נראים לעיני כל נשות הכפר בתנוחה אינטימית.

הידיעה מגיעה לאנטוניו והוא חובט בה. קארין רוצה לארוז ולברוח אך אנטוניו נועל את הדלת בקרשים ממוסמרים. היא קוראת לעזרה ושומר המגדלור פורץ את הדלת.

קארין מבקשת להגיע לכפר סמוך כדי למצוא שם סירה שתביא אותה לחוף איטליה. בדרך היא נתקלת בהתפרצות הר הגעש ומאבדת את הכרתה.

היא מתעוררת כשההתפרצות נרגעת ומגיעה למסקנה שלמען העובר בבטנה היא צריכה לחזור ומבקשת מאלוהים שייתן לה כוח.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אינגריד ברגמן
|קארין
|
|-
|מריו ויטלה
|אנטוניו
|
|-
|רנצו סזנה
|הכומר
|
|-
|מריו ספונצו
|שומר המגדלור
|
|}

==קישורים חיצוניים==

*[https://www.tcm.com/watchtcm/titles/91756 סטרומבולי], באתר TCM
*[https://www.youtube.com/watch?v=ZXvpbGMeWk8 קדימון לסטרומבולי], באתר יוטיוב
*[https://www.youtube.com/watch?v=xWYj9B6HR-o סטרומבולי (סרט) עם כתוביות באנגלית], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1950
קטגוריה:סרטים איטלקיים
קטגוריה:סרטים באיטלקית
קטגוריה:סרטי אינגריד ברגמן
קטגוריה:סרטי שחור-לבן
קטגוריה:סרטי נאו ריאליזם
קטגוריה:סרטי RKO
רוסטסלמאש

קומביין מתוצרת רוסטסלמאש דגם RSM F 1300 בתערוכת Agritechnica{{כ}} 2017.
רוסטסלמאש (ברוסית: Ростсельмаш) היא חברת ציוד חקלאי רוסית, שבסיסה ברוסטוב על הדון. החברה נוסדה בשנת 1929. היא מייצרת בעיקר קומביינים. הכנסות החברה בשנת 2005 היו 400 מיליון דולר. בעבר שימשה כנותנת חסות למועדון הכדורגל שנקרא פעם רוסטסלמאש ושינה שמו לרוסטוב.

שם החברה הוא קיצור מילולי של רוסטובסקי זאבוד סלסקוחוזייסטבניך מאשין (רוסית: Ростовский Завод Сельскохозяйственных машин), מפעל רוסטוב למכונות חקלאיות.

== היסטוריה ==
רוסטסלמאש נוסדה בשנת 1929 כקבלן ממשלתי, המייצר מגוון מוצרים לחוות מדינה. בשנת 1931, יוצרו מכונות הקטיפה הראשונות מדגם סטאלינץ, שהוצג לראשונה בתערוכת התעשייה העולמית בפריז בשנת 1937 ועד 1940 נבנו חמישים אלף יחידות.

במהלך מבצע ברברוסה פירקה רוסטסלמאש את המפעל ברוסטוב, והתמקם בטשקנט, בירת אוזבקיסטן. הייצור עבר ממוצרים חקלאיים לציוד צבאי עד סוף המלחמה. בשנת 1943 הוחזר קו הייצור לרוסטוב.

לאחר המלחמה נבנו דגמי סטאלינץ-6 ובשנת 1955 החל רוסטסלמאש להתמחות בייצור מכשירים להפקת תבואה.

בשנת 1986 קומביינים מסדרת דון הוצגו לראשונה; אלה יחד עם טרקטורים נמכרו בצפון אמריקה, אך היה להם מוניטין של איכות ירודה, חוסר נוחות למשתמש, אמינות ירודה וחוסר זמינות בחלקים.

לאחר נפילת ברית המועצות, רוסטסלמאש הפכה ממפעל ממשלתי לחברת מניות ב-1992, שהופרטה במלואה בשנת 2000. הבעלים החדשים היו אנשי העסקים קונסטנטין באבקין, דמיטרי אודראס ויורי ריאזאנוב שסייעו בשנת 1990 להוציא את רוסטסלמאש ממיתון.

בשנת 2007, השתלטה החברה על חברת בוהלר תעשיות מוויניפג בקנדה.<ref>[https://www.reuters.com/finance/stocks/company-officers/BUI.TO Buhler Industries Inc (BUI.]</ref><ref></ref>
==ספונסר ספורטיבי==
רוסטסלמאש היה הספונסר הראשי של מועדון הכדורגל רוסטוב במשך שנים רבות. בנוסף, רוסטסלמאש היא הספונסר העיקרי של מועדון הכדוריד נשים רוסטוב-דון, הנחשב לאחד החזקים בליגת העל הרוסית בכדוריד נשים.

== קישורים חיצוניים ==

* 

==הערות שוליים==

קטגוריה:יצרני רכב
קטגוריה:רוסטוב על הדון
קטגוריה:מחוז רוסטוב
קטגוריה:ציוד חקלאי
קטגוריה:1929 בברית המועצות
הבריגדה הגרמנית

חיילי הבריגדה ה-472 בעת שירותם בגרמניה
הבריגדה הגרמנית (בנורווגית: Tysklandsbrigaden) היה השם שניתן לסדרת בריגדות של צבא נורווגיה, אשר הוצבו בגרמניה המערבית במהלך המלחמה הקרה. כל בריגדה הייתה מוצבת בגרמניה חצי שנה, אשר במהלכה היא הייתה מקבלת את השם "הבריגדה הגרמנית", ולאחר מכן מוחלפת בבריגדה אחרת. בסך הכל שרתו בגרמניה 50,000 חיילים נורווגים.

==היסטוריה==
לאחר שחרור נורווגיה מהכיבוש הגרמני בימי מלחמת העולם השנייה, עמלה הממשלה הנורווגית (ממשלת לונדון) לשקם את הארץ ההרוסה, ובכלל זה את צבא נורווגיה. הצבא הנורווגי היה זקוק בדחיפות לנשק, והממשלה ניהלה משא ומתן עם בריטניה על קניית נשק. הבריטים התנו את מכירת הנשק בכך שנורווגיה תשלח כוח כיבוש שיוצב בגרמניה. לאחר הסתייגויות רבות, חתמה לבסוף ממשלת נורווגיה על ההסכם עם הבריטים, והתחייבה לשלוח 12,000 חיילים לבריטניה. בפועל, משרד הביטחון הנורווגי הסכים לשלוח 4,000 בלבד. התכנית הוצגה בפני הסטורטינג ב-6 בספטמבר 1946, ואושרה ברוב קולות.

לאחר אימון בסיסי בלבד, נשלחה הבריגדה הראשונה לגרמניה בינואר 1947. בשל המחסור בציוד ובנשק ששרר באותם ימים בצבא נורווגיה, קיבלו חיילי הבריגדה הגרמנית ציוד בריטי ואפילו מדים בריטיים. כדי להבדיל בינם לבין החיילים הבריטים, הוצמד לשרוול מדיהם דגל נורווגיה קטן. במהלך הסגר על ברלין, כאשר נראה היה שמלחמה נוספת עומדת לפרוץ, דרשו הבריטים והאמריקנים להציב את הבריגדה הנורווגית בחזית, אולם בעקבות התעקשות של ממשלת נורווגיה היא הועברה לעורף. בעקבות הקמת גרמניה המערבית ופרוץ המלחמה הקרה, השתנה תפקידם של החיילים הנורווגים, והם הפכו מכוח כיבוש לכוח הגנה מפני מתקפה אפשרית של ברית ורשה. החיילים הנורווגים הועברו לשלזוויג-הולשטיין לצד חיילים מצבא דנמרק ומהבונדסוור, והיו אמורים להגן על האזור במקרה של מלחמה. במהלך מלחמת קוריאה עלה הרעיון לשלוח את הנורווגים להשתתף בלחימה, אולם הוא נדחה. החיילים הנורווגים עזבו את גרמניה באפריל 1953, על פי בקשת מקבלי ההחלטות בנאט"ו שסברו שההגנה על צפון נורווגיה קריטית יותר מההגנה על שלזוויג-הולשטיין.

==רשימת הבריגדות==
כל בריגדה הייתה מוצבת בגרמניה חצי שנה, אשר במהלכה היא הייתה מקבלת את השם "הבריגדה הגרמנית", ולאחר מכן מוחלפת בבריגדה אחרת. הבריגדות שנשאו את השם הן:
* הבריגדה ה-471
* הבריגדה ה-472
* הבריגדה ה-481
* הבריגדה ה-482
* הבריגדה ה-491
* הבריגדה ה-492
* הבריגדה ה-501
* הבריגדה ה-502
* הבריגדה ה-511
* הבריגדה ה-512
* הבריגדה ה-521
* הבריגדה ה-522

בסך הכל שרתו בגרמניה 50,000 חיילים נורווגים. 40 חיילים נורווגים נהרגו במהלך השירות בגרמניה כתוצאה מתאונות שונות, במבצר אקרשוס ישנה מצבה לזכרם. ראש ממשלת נורווגיה קארה וילוך שרת בבריגדה, וכך גם שר ההגנה לעתיד פרדריק בול-הנסן.

==קישורים חיצוניים==

* [http://www.tysklandsbrigaden.no/ Tysklandsbrigaden veterans homepage]
* [http://www.tysklandsbrigaden.no/ Veteranforening]
* [http://www.tysklandsbrigaden.no/Publikasjonar/FraOkkupasjonTilSamarbeid/Tanker.html Artikkel av Kåre Willoch]
קטגוריה:הכוחות המזוינים של נורווגיה
קטגוריה:שלטון הכיבוש של בעלות הברית בגרמניה
קטגוריה:בריגדות וחטיבות
שורש 122

שורש 122 או ואנג בּוּ (בסינית: 网部, פיניין: Wǎng bù) הוא השורש ה-122 של הכתב הסיני. פירושו "רשת" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי יש 163 תווים (מתוך 49,030) שניתן למצוא תחת שורש זה. 

וריאנטים של השורש כוללים את: 罒,罓 ו- ⺳. בנוסף, 网 הוא הוריאנט של הצורה העתיקה 網 בסינית מסורתית ויפנית, והוא משמש בתור הצורה המפושטת של 網, בסינית מפושטת.

== התפתחות ==
<gallery>
קובץ:网-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:网-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:网-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |网<sup>SC</sup> (=網)罒罓
|-
| +3
| style="font-size: large;" |罔罕罖(=網<small>->糸</small>)罗<sup>SC</sup> (= 羅)
|-
| +4
| style="font-size: large;" |罘罙(=冞<small>->冖</small>/ 𥥍 <small>->穴</small>)罚<sup>SC</sup> (=罰)
|-
| +5
| style="font-size: large;" |罛罜罝罞罟罠罡罢<sup>SC</sup> (=罷)
|-
| +6
| style="font-size: large;" |罣(=掛<small>->手</small>)
|-
| +7
| style="font-size: large;" |罤罥罦
|-
| +8
| style="font-size: large;" |罧罨罩罪罫罬罭置署
|-
| +9
| style="font-size: large;" |罯罰罱罳罴<sup>SC</sup> (= 羆)
|-
| +10
| style="font-size: large;" |罵罶罷罸(= 罰)
|-
| +11
| style="font-size: large;" |罹罺罻罼
|-
| +12
| style="font-size: large;" |罽罾罿羀羁<sup>SC</sup> (= 羈)
|-
| +13
| style="font-size: large;" |羂
|-
| +14
| style="font-size: large;" |羃羄羅羆
|-
| +17
| style="font-size: large;" |羇
|-
| +19
| style="font-size: large;" |羈羉
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=7F51 מאגר Unihan - U+7F51]

קטגוריה:שורשים (כתב סיני)
זנודורוס

זנודורוס (ביוונית: Ζηνόδωρος) היה שליט יטורי ששלט בין השנים 23–20 לפנה"ס בממלכה היטורית, ממלכה קטנה שמרכזה באזור כלקיס שבלבנון ותוארה בכתביו של יוספוס פלביוס כ"נחלת ליסניאס" ו"מדינת זנודורוס".

== ביוגרפיה ==
על אף שיוספוס אינו מציין זאת בכתביו, זנודורוס היה למעשה בנו של ליסניאס, זאת אנו יודעים על סמך כתובת הקדשה שהתגלתה בהליופוליס (בעלבק שבבקעת הלבנון) ועליה מופיע הכיתוב "זנודורוס הטטרארך בנו של ליסניאס".

זנודורוס עלה לשלטון בעקבות הוצאתו להורג של אביו על ידי מרקוס אנטוניוס בשנת 36 לפנה"ס. שטחה המדויק של ממלכתו אינו ידוע בוודאות אך לפי יוספוס, היא כללה שטחים דרומית לדמשק ומערבית לטרכון, בעוד שמרכז ממלכתו של ליסניאס שכן צפון מערבית לדמשק. ככל הנראה חכר זנודורוס שטחים אלו מידי קלאופטרה השביעית מלכת מצרים לאחר הוצאתו להורג של אביו.

מטבעות שנטבעו בזמן שלטונו מתארות את זנודורוס כ"טטרארך וכהן גדול", תיאור שהופיע גם על מטבעות קודמיו. לפי תיאור זה ניתן להבין שלגבי מרבית האדמות שירש מאביו היה מעמדו גבוה יותר מאשר חוכר.

לפי יוספוס, זנודורוס לא היה מרוצה מההכנסות של ממלכתו והחל להיות מעורב במעשי שוד וביזה באזור הטרכון ובדמשק. בתגובה פנו אנשי דמשק למושל הרומאי בבקשת סיוע כנגד מעשי השוד. בתגובה לכך נושל זנודורוס מנחלתו והקיסר הרומאי אוגוסטוס העניק את השליטה בטרכון לידי הורדוס מלך יהודה על מנת שישליט סדר באזור. זנודורוס כעס על כך שנלקח ממנו האזור שהיה תחת שלטונו, ופנה לרומא בהאשמות כנגד הורדוס על פעילותו הקנאית בחבל הטרכון, אך הרומאים לא נענו לפנייתו.

בלית ברירה, על מנת להגדיל את הכנסותיו המדלדלות, מכר זנודורוס חלק מאדמותיו באזור החורן בעבור 50 טאלנטים, על אף ששטחים אלה הוחרמו מידו וניתנו להורדוס. בהמשך שכנע את תושבי גדר (כיום בשטח ירדן) לפנות בהאשמות כלפי הורדוס לאוגוסטוס שהגיע לסוריה, אולם אוגוסטוס עמד לצידו של הורדוס והתסיסה כנגדו שככה. בעיותיו של זנודורוס נפתרו סופית כאשר לקה במחלת מעיים קשה ומת זמן קצר לאחר מכן באנטיוכיה בשנת 20 לפנה"ס. בעקבות מותו, סופח שטחם של היטורים לממלכת הורדוס.

==הערות שוליים==

קטגוריה:אישים שחיו במאה ה-1 לפנה"ס
המשמר המלכותי הנורווגי

המשמר המלכותי של הוד מלכותו (בנורווגית: Hans Majestet Kongens Garde) הוא גדוד מיוחד בצבא נורווגיה הפועל ברציפות מ-1856. לגדוד ישנן שתי מטרות עיקריות: להגן על משפחת המלוכה הנורווגית, ולהגן על עיר הבירה אוסלו במקרה של מלחמה.

==היסטוריה==
המשמר המלכותי הנורווגי הוקם ב-1856 בידי אוסקר הראשון, מלך שוודיה אשר שימש גם כמלך נורווגיה. כבסיס להקמת היחידה שימשה יחידת פרשים קטנה, אשר הייתה מורכבת מנורווגים בלבד, ותפקידה העיקרי היה לבצע שליחויות עבור המלך בין סטוקהולם לאוסלו. כדי להדגיש את מעמדו כמלך נורווגיה, החליט המלך אוסקר להפוך את יחידת הפרשים הזו לפלוגה מיוחדת ששולבה בתוך המשמר המלכותי השוודי, והייתה מורכבת מנורווגים בלבד. הפלוגה הוצבה בתחילה בסטוקהולם, אולם בהמשך הועברה לאוסלו שם שימשה גם כיחידת הגנה על העיר. 

ב-1905 זכתה נורווגיה בעצמאות, והמשמר המלכותי הנורווגי הפך ליחידת המשמר של הוקון השביעי, מלך נורווגיה. המשמר הוגדל והפך מפלוגה בודדת לגדוד שלם. הניסיון הקרבי הראשון של חיילי הגדוד היה במלחמת העולם השנייה. במהלך המערכה בנורווגיה, חייל<nowiki/>י המשמר לחמו בוורמאכט בקרב מידצקוגן, ותודות לאומץ לבם הצליח מלך נורווגיה להימלט מאוסלו יחד עם הממשלה. חיילי המשמר המשיכו להילחם בפולשים במרכז נורווגיה, באומץ רב ולפעמים באכזריות. עד מהרה הם נודעו בפי חיילי הוורמאכט בכינוי "השדים השחורים" (בשל מדיהם הכהים).

כיום המשמר מורכב מארבע פלוגות, והוא אחראי על הגנת משפחת המלוכה ועל הגנת אוסלו בכלל. רוב חיילי המשמר מוצבים בתפקיד במסגרת השירות הלאומי שלהם, ועוברים הכשרה מיוחדת ואינטנסיבית לצורך כך. המשמר עורך טקס החלפת משמרות מול הארמון מדי יום, בין השעות 13:30-14:00. הטקס הוא אירוע פופולרי שמושך תיירים ותושבים מקומיים כאחד. המשמר עורך מצעדים לרגל אירועים חשובים כמו הפתיחה השנתית של הסטורטינג בידי המלך, חגיגות לאומיות וביקורים של מנהיגים זרים. 

פרט למדיהם הרגילים, לאנשי המשמר ישנם גם מדי טקס מיוחדים בצבע כחול כהה אשר נותרו כמעט ללא שינוי מאז 1856. אנשי המשמר חובשים כובעי ברסגליירי איטלקיים. מנהג זה החל מאז שהנסיכה לואיזה ביקרה באיטליה, וכל כך התרשמה מכובעי הברסגליירי, עד שהתעקשה שהם יכנסו לשימוש גם במשמר המלכותי הנורווגי. 

קמע מפורסם של המשמר הוא פינגווין קיסרי בשם נילס אולף, המתגורר בגן החיות אדינבורו שבסקוטלנד. הפינגווין הוא חייל רשמי במשמר המלכותי, בעל דרגת גנרל-מיור ומשמש כקולונל המטה של המשמר. כאשר מת הפינגווין הראשון של המשמר, אומץ פינגווין שני אשר נקרא "נילס אולף השני" וירש את דרגותיו ותאריו של נילס אולף הראשון. כיום הקמע של המשמר הוא נילס אולף השלישי.

==קישורים חיצוניים==

* 
 
* [https://forsvaret.no/fakta/organisasjon/Haeren/Hans-Majestet-Kongens-Garde HMKG's website]
* [http://ngd.no/ Norske Gardeveteraners Drillkontingent] Official Website
* [https://www.youtube.com/watch?v=CZ7a1-m8z2g/ Orkiestra Norweskiej Gwardii Królewskiej] - Wasielgallery · YouTube
* [http://www.nrk.no/skole/klippdetalj?topic=urn:x-mediadb:19233 HMKG at the main street of Oslo may 17.]

==הערות שוליים==

קטגוריה:הכוחות המזוינים של נורווגיה
קטגוריה:גדודים
בוניפאס אלכסנדר

בוניפאס אלכסנדר (בצרפתית: Boniface Alexandre; 31 ביולי 1936 – 4 באוגוסט 2023) היה פוליטיקאי ושופט מהאיטי, שכיהן כנשיא בית המשפט העליון וכנשיאה הזמני של המדינה בין השנים 2004–2006, עקב המשרה שהתפנתה.

== ביוגרפיה ==
אלכסנדר נולד בשנת 1936 בגאנטייה, למשפחה בת 11 ילדים, בה היה הבכור. למד משפטים ולאחר לימודיו, עבד במשך עשרים וחמש שנים כעורך דין לחוזים עסקיים וגירושין.

בשנות התשעים הוא מונה לשופט בבית המשפט העליון של האיטי וב-2002 מונה לנשיאו במקום קלוזל דברוס, על ידי ז'אן-ברטראן אריסטיד. בד בבד לימד באוניברסיטת האיטי.

ב-29 בפברואר 2004 לאחר הפלת משטרו של אריסטיד, מונה אלכסנדר לנשיאה הזמני של האיטי,<ref name=":0"></ref> על פי סעיף 149 בחוקה. הוא הושבע במהלך טקס קצר במעונו של ראש הממשלה איבון נפטון.

אחת הפעולות הראשונות שנקט כנשיא, הייתה לשלוח בקשה רשמית למועצת הביטחון של האו"ם בבקשה לכוח בינלאומי שיעזור להחזיר את הסדר בהאיטי. מועצת הביטחון אישרה את הבקשה במהירות.

בתקופת נשיאותו, ארגון אמנסטי אינטרנשיונל דיווח כי שוטרים השתמשו בכוח מופרז, כארבעים אסירים הושמו בכלא ללא האשמה או משפט, בוצעו הוצאות להורג ללא משפט וכי אלימות רבה הופנתה נגד נשים.

ב-10 במרץ 2004 הוא מינה את ג'רארד לטורט לראש הממשלה, במקום נפטון.<ref name=":0" />

הוא התפטר מהנשיאות ב-14 במאי 2006, לאחר שרנה פרבאל נבחר.

אלכסנדר נפטר ב-4 באוגוסט 2023. הותיר אחריו אישה, סלימה דורסלי, וארבעה ילדים. הוא היה אחיינו של מרסיאל סליסטין, ראש ממשלת האיטי הראשון.

== הערות שוליים ==

קטגוריה:נשיאי האיטי
קטגוריה:נשיאי בית המשפט העליון של האיטי
קטגוריה:אוניברסיטת האיטי
קטגוריה:האיטים שנולדו ב-1936
קטגוריה:האיטים שנפטרו ב-2023
שורש 27

שורש 27, או צ'אנג בּוּ (בסינית: 厂部, פיניין: Chǎng bù) הוא השורש העשרים-ושבעה של הכתב הסיני. פירושו "צוק", או "מפעל" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 129 תווים (מתוך 49,030) שניתן למצוא תחת שורש זה.

המשמעות המרכזית של 厂 היא "צוק" אולם עקב איחוד התווים המודרני בסינית מפושטת, פושט התו , שמשמעו "מפעל" המבוטא גם הוא "chǎng", ל 厂, אף שאין ביניהם קשר ידוע מבחינה תרבותית או היסטורית.

== התפתחות ==
<gallery>
קובץ:厂-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:厂-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:厂-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:厂-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>
== תווים נגזרים ==
{| class="wikitable"
!שבץ
! דמויות
|-
| +0
| style="font-size: large;" |厂
|-
| +2
| style="font-size: large;" |厃厄厅<sup>SC</sup> (=廳<small>->广</small>)历<sup>SC</sup> (=歷/曆)
|-
| +3
| style="font-size: large;" |厇厈厉<sup>SC / JP וריאנט</sup> (=厲)
|-
| +4
| style="font-size: large;" |厊压<sup>SC</sup> (=壓<small>->土</small>)厌<sup>SC</sup> (= 厭)
|-
| +5
| style="font-size: large;" |厍<sup>SC</sup> (=厙)厎厏厐<sup>SC</sup> (= 龎 =龐<small>->广</small>)厑
|-
| +6
| style="font-size: large;" |厒厓厔厕<sup>SC</sup> (=廁<small>->广</small>)
|-
| +7
| style="font-size: large;" |厖厗厘厙厚厛(=廳<small>->广</small>)
|-
| +8
| style="font-size: large;" |厜厝厞原
|-
| +9
| style="font-size: large;" |厠<sup>JP/variant</sup> (=廁<small>->广</small>)厡(=原)厢<sup>SC/variant</sup> (=廂<small>->广</small>)厣<sup>SC</sup> (=厴)厩<sup>SC/JP/variant</sup> (=廄<small>->广</small>)
|-
| +10
| style="font-size: large;" |厤厥厦<sup>SC / וריאנט</sup> (=廈<small>->广</small>)厧厨<sup>SC / JP / וריאנט</sup> (=廚<small>->广</small>)
|-
| +11
| style="font-size: large;" |厪厫
|-
| +12
| style="font-size: large;" |厬厭厮厯(=歷)厰(=廠<small>->广</small>)
|-
| +13
| style="font-size: large;" |厱厲
|-
| +17
| style="font-size: large;" |厴
|-
| +28
| style="font-size: large;" |厵
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5382 מאגר Unihan - U+5382]

קטגוריה:שורשים (כתב סיני)
דימטינדן

דִימֶטִינְדֶן (Dimetindene) הוא אנטיהיסטמין/אנטיכולינרג. הוא אנטגון H1 סלקטיבי מהדור הראשון.<ref></ref><ref></ref> דימטינדן הוא אנטגון H1 לא טיפוסי מכיוון שהוא בקושי מסוגל לחלוף<ref></ref> על פני מחסום הדם-מוח.

דימטינדן הוא גם אנטגון לקולטן M2 ומקל על תסמיני אלרגיה וגרד בעור.<ref></ref>

נרשם עליו פטנט בשנת 1958 ונכנס לשימוש רפואי בשנת 1960.<ref name="Fis2006"></ref>

== שימוש רפואי ==
דימטינדן נצרך באופן פומי, או במריחה עילית כאנטיפרוריט.<ref></ref> הוא משמש לטיפול בגירויים מקומיים בעור, כגון עקיצות חרקים, גרד וכוויות. דימטינדן ניתן גם דרך הפה לטיפול באלרגיות, כגון קדחת השחת.

הוא נרקח בדרך כלל כמלח החומצה המאלית שלו, דימטינדן מאלאט (dimethindene maleate).

הוא נמכר בין היתר בשם המותג פניסטיל (Fenistil).

דימטינדן מופיע גם בשילוב עם פנילאפרין בצורת תכשירים לטיפול מקומי באף (ויברוסיל), שמטרתו להקל על נזלת אלרגית, התעטשויות וגודש או גירוד באף.

==קישורים חיצוניים==

== הערות שוליים ==

קטגוריה:אנטגוניסטים מוסקרינים
תחנת הכוח גזר

תחנת הכוח גזר היא תחנת כוח הנמצאת בשפלה בסמוך למחצבות נשר, למפעל נשר ולמרכז טיהור שפכים איילון, בין כביש 6 וכביש 431. התחנה היא תחנה מבוססת טורבינות גז והיא אחת מתחנות הכוח הפנים-ארציות של חברת החשמל לישראל.

מפה המציגה את תחנת הכוח וסביבתה

== היסטוריה ==
ב-2001 זכתה חברת סימנס הגרמנית במכרז לאספקת 3 טורבינות בעלות של כ-1.5 מיליארד שקלים. הטורבינה הראשונה שימשה את תחנת הכוח בחיפה, והשתיים האחרות לתחנת כוח גזר.

שנתיים לאחר מכן, ב-2003 החלה חברת החשמל בשיתוף פעולה עם סימנס להסב את תחנת הכוח בגזר לתחנת כוח שתפעל על בסיס גז טבעי.

ביולי 2008, באיחור של שלושה חודשים החלה לפעול תחנת הכוח בגזר. האיחור נגרם בעקבות עיכוב בהזרמת הגז ממצרים ובעקבות עיצומים שהטילו עובדי חברת החשמל שסירבו לבצע ריתוכים בצינורות המחברים את הגז הטבעי לתחנת הכוח.

פחות מחמש שנים מאוחר יותר, במארס 2013, הושבתה אחת מיחידות הייצור שבה הותקנה הטורבינה של סימנס. בסופו של דבר, חברת החשמל פנתה לחברה הגרמנית, ובמאי 2015 חתמה איתה ועם חברת ENECOGEN V.O.F ההולנדית על חוזה לרכישת גנרטור חלופי ומשומש לתחנת הכוח בעלות של כ-250 מיליון שקלים.

== נתונים ==
נכון להיום (יוני 2024) פועלות בתחנה 6 יחידות ייצור:
* 2 יחידות טורבינות גז במחז"מ- דלק: גז טבעי, הספק מותקן כולל: 740 מגה ואט, תחילת פעילות: 2007-2008
* 4 יחידת טורבינת גז סילונית- דלק: גז טבעי, הספק מותקן כולל: 560 מגה ואט, תחילת פעילות: 1999

==הערות שוליים==

קטגוריה:ישראל: תחנות כוח גז טבעי
קטגוריה:חברת החשמל לישראל: תחנות כוח
נילס אולף

נילס אולף השלישי סוקר מסדר של המשמר המלכותי הנורווגי. סמל המשמר מחובר לכנף שלו.
גנרל-מיור סר נילס אולף (בנורווגית: generalmajor Sir Nils Olav) הוא פינגווין קיסרי המתגורר בגן החיות אדינבורו שבסקוטלנד. הוא משמש כקמע הרשמי של המשמר המלכותי הנורווגי, אשר בו הוא חבר רשמי בדרגת גנרל-מיור. הוא אף משמש בתפקיד קולונל המטה של המשמר.

השם "נילס אולף" על התארים והתפקידים הנלווים לו, עובר בירושה בין פינגווינים קיסריים בגן החיות אדינבורו מאז 1972. מחזיק השם והדרגות הנוכחי הוא נילס אולף השלישי.

==תפקיד צבאי==
בשנת 1961 ביקר המשמר המלכותי הנורווגי במצעד צבאי רב-לאומי שנערך באדינבורו. לוטננט בשם נילס אגליאן ביקר בגן החיות שבעיר, וגילה התעניינות רבה במושבת הפינגווינים הקיסריים שלו. ב-1972 חזר המשמר המלכותי לאדינבורו, והפעם, שכנע אגליאן את חבריו ומפקדיו לאמץ פינגווין אחד שיהפוך לקמע המשמר. חיילי המשמר החליטו לקרוא לפינגווין נילס על שמו של אגליאן, ואולף על שם אולף החמישי, מלך נורווגיה. הפינגווין צורף באופן רשמי למשמר המלכותי וקיבל דרגת ויסקורופורל (רב-טוראי).

בכל פעם שבה המשמר חזר לאדינבורו, הלכו חייליו לגן החיות כדי לבקר את נילס אולף, ובכל פעם הוא הועלה בדרגה. ב-1987 מת הפינגווין הראשון, והמשמר אימץ פינגווין חדש וקרא לו "נילס אולף השני". הפינגווין החדש ירש את כל דרגותיו של הפינגווין הראשון. במהלך ביקור המשמר ב-2005, מונה נילס אולף לתפקיד קולונל המטה של המשמר. מדובר בתפקיד סמלי שבעבר היה מוענק בעיקר לבני אצולה. במהלך אותו ביקור, תרמו חיילי המשמר לגן החיות באדינבורו פסל ברונזה בגובה 4 מטרים של נילס אולף. פסל נוסף הוצב גם במחנה המשמר באוסלו.

ב-15 באוגוסט 2008 העניק האראלד החמישי, מלך נורווגיה תואר אבירות לנילס אולף, שהפך בכך לבעל החיים הראשון שקיבל תואר אצולה נורווגי. חיילי המשמר ערכו בגן החיות טקס מכובד במהלכו העניקו לנילס אולף את התואר והקריאו מכתב ברכה מהמלך. כמה מאות אנשים התאספו לצפות בטקס. נילס אולף השני מת זמן קצר לאחר מכן, והמשמר אימץ את "נילס אולף השלישי". במהלך הביקור של המשמר באדינבורו ב-2016 הוא הועלה לדרגת בריגדיר. במהלך ביקור של המשמר ב-2023 הוא הועלה לדרגת גנרל-מיור.

==קישורים חיצוניים==

* [http://news.bbc.co.uk/1/hi/scotland/edinburgh_and_east/7562773.stm BBC News on his knighthood]
* [http://news.bbc.co.uk/1/hi/scotland/1495503.stm BBC News]
* [http://news.scotsman.com/topics.cfm?tid=609&id=53472005 Scotsman]
* [https://web.archive.org/web/20051116062952/http://www.mil.no/haren/hmkg/start/article.jhtml?articleID=103051 Article with pictures]

==הערות שוליים==

קטגוריה:עופות מפורסמים
קטגוריה:פינגוויניים
קטגוריה:הכוחות המזוינים של נורווגיה
קטגוריה:אדינבורו
יצחק ברנד

הרב יצחק ברנד (נולד בכ"ד בכסלו ה'תש"ט, 26 בדצמבר 1949) הוא רב חרדי, מחבר ספרי "בריתי יצחק".

== קורות חיים ==
נולד בציריך לזאב ולרחל, למד בישיבת לוצרן. לאחר שעלה לארץ למד בישיבת פוניבז'. לאחר נישואיו התקרב לגדולי תלמידי החזון איש ולמד במשך תקופה ארוכה בכולל פוניבז'. באותה תקופה הקים את סמינר בית יעקב "באר מרים", שמטרתו הייתה לשים דגש על הלכות הצניעות.

לאחר מכן נסע לצרפת והקים באקס-לה-בן כולל "אליבא דהילכתא".<ref></ref> בהמשך חזר לישראל, והתגורר בערד.

בשנת 1980 התחיל לשמש כראש ישיבת עוד יוסף חי בשכם, לצד הרב גינזבורג. לאחר שהישיבה עברה ליצהר המשיך ללמוד במוצב הצבאי באזור.<ref></ref> באותו הזמן התגורר ביישוב עמנואל כדי לחזק את ההתיישבות ביהודה ושומרון. בשנת 2021 עבר להתגורר בשכונת מאה שערים בירושלים.

== פעילותו ודעותיו ==
הרב ברנד בולט בדעותיו הימניות הקיצונית, החריגות בציבור החרדי. בין השאר היה שותף בכולל "תועה בשדה" הסמוך לחטיבה המרחבית שומרון בכניסה לשכם, שהוקם זמן קצר לאחר נטישת הצבא את קבר יוסף שבעיר.

ברנד עולה להר הבית ומתבטא רבות בנושא.<ref>, </ref> הוא טוען שקיימת בימינו חובה הלכתית לבנות את בית המקדש השלישי ולחדש את עבודת הקורבנות.

ברנד עודד ותמך באנשי ארגון 'חלמי"ש', ארגון חרדי ליישוב ארץ ישראל, שהקים מאחז ליד קריית ספר. כן תומך ב"אגודת קדושת ציון".

הרב ברנד תומך בהתפקדות למפלגות חילוניות, במטרה להשמיע דרכן את דעת התורה בכל תחום.

לדעת הרב ברנד אסור להתגייס לצה"ל, כי הוא צבא מקולקל שמטרתו להפוך את האדם הדתי לחילוני.

הרב ברנד מתנגד באופן חריף לפאות נכריות, משתי סיבות: עבודה זרה וצניעות האישה. הוא מפרסם חוברות ועלונים בעניין. הוא מתנגד גם למכירת חמץ הנהוגה, לטענתו המוכר והקונה לא מתכוונים לכך באמת והמכירה לא חלה. לדעתו יש לאכול אך ורק חמץ שנאפה לאחר הפסח, והחמץ שנמכר אסור בהנאה כדין חמץ שעבר עליו הפסח.

== מספריו ==

* 
* 
* 
* 
* 
* ביום הראשון תשביתו, על מכירת חמץ.
* גרמא כמעשה, על השימוש במכשירי "גרמא" בשבת.

== קישורים חיצוניים ==
* 
* [http://www.kolhazman.co.il/228593 עורך קדושת ציון בראיון נטול כפפות], באתר כל הזמן
* 
* 
* 

== הערות שוליים ==

2021 09
קטגוריה:רבנים ישראלים
קטגוריה:רבנים חרדים
קטגוריה:בוגרי ישיבת פוניבז'
קטגוריה:עמנואל: אישים
קטגוריה:בוגרי ישיבת לוצרן
קטגוריה:פעילי הר הבית ובית המקדש
קטגוריה:מחברי ספרי הלכה
קטגוריה:פרשני התלמוד
קטגוריה:ישראלים שנולדו ב-1949
המשבר הפוליטי בתוניסיה (2021–הווה)

ההפיכה המשטרית בתוניסיה הייתה משבר חוקתי ופוליטי מתמשך בתוניסיה בין נשיא תוניסיה, קייס סעיד לאספת נציגי העם, בראשות תנועת א-נהדה, שבסופו הורה הנשיא על פיזור אספת נציגי העם והממשלה התוניסאית. צעדים אלה נחשבים בידי גורמים שונים להפיכה עצמית.<ref>[https://www.washingtonpost.com/politics/2021/07/29/tunisias-president-launched-political-crisis-is-it-coup/ Tunisia’s president launched a political crisis. Is it a coup?], Washington Post, 29 July 2021.</ref><ref>[https://www.brookings.edu/blog/order-from-chaos/2021/07/26/kais-saieds-power-grab-in-tunisia/ Kais Saied’s power grab in Tunisia], Brookings, 26 July 2021.</ref><ref>[https://dawnmena.org/saieds-textbook-self-coup-in-tunisia/ Saied's Textbook Self-Coup in Tunisia], DAWN MENA, 2 August 2021.</ref>

== אירועים ==
המשבר החל ב-25 ביולי 2021, לאחר שנשיא תוניסיה קייס סעיד פיטר את ראש הממשלה הישאם משישי והשהה את פעילות האספה של נציגי העם על ידי קריאת סמכויות חירום מסעיף 80 לחוקה התוניסאית.<ref></ref> החלטות הנשיא התקבלו בתגובה רעה, ונפתחה שורה של הפגנות כנגד תנועת א-נהדה, מצוקה כלכלית וזינוק במקרי הקורונה בתוניסיה.<ref></ref>

יושב ראש הפרלמנט התוניסאי ומנהיג תנועת א-נהדה ראשיד אל-גנושי אמר כי פעולותיו של הנשיא הן פגיעה ביסודות הדמוקרטיה וקרא לתומכיו לצאת לרחובות במחאה.<ref></ref>

הפגנות התקיימו בתוניסיה הן בעד והן נגד פעולותיו של הנשיא, ואילו הכוחות המזוינים הטוניסאים הביעו את תמיכתם במעשי הנשיא.<ref></ref><ref></ref>

ב-26 ביולי פיטר סעיד גם את שר הביטחון איברהים ברטאג'י ואת שר המשפטים בפועל חסנה בן סלימאן.<ref></ref> הישאם משישי, ראש ממשלת תוניסיה לשעבר, טען כי יעביר את הכוח למי שיבחר הנשיא, בצעד שיכול להקל על המשבר. הוא אמר שהוא ישרת את תוניסיה "מכל מקום".<ref></ref> סייד גם הודיע על עוצר של חודש אחד מ-26 ביולי עד 27 באוגוסט 2021.<ref></ref>

ב-30 ביולי יאסין איארי, חבר פרלמנט ומבקר מוכר של הנשיא סעיד, נעצר בביתו על ידי כוחות הביטחון שעל פי הדיווחים לבשו בגדים רגילים.<ref></ref> השעיית הפרלמנט על ידי הנשיא סעיד ביטלה את חסיתונם של המחוקקים. בהתאם לכך, גורם שיפוטי צבאי אמר כי איארי נכלא בשל עונש קודם בשנת 2018 שספג בגין ביקורת על הצבא.<ref name=":0"></ref> מאוחר יותר באותו יום נעצר מאהר זיד, חבר פרלמנט נוסף, לאחר שנידון בשנת 2018 לשנתיים מאסר בגין העלבת הנשיא אל-באג'י א-סבסי.<ref name=":0" />

ב-23 באוגוסט האריך סעיד את השעיית הפרלמנט, אף על פי שהחוקה קובעת שהפרלמנט יכול להיות מושעה לחודש בלבד, מה שעורר חששות בקרב חלק מהאנשים לגבי עתיד הדמוקרטיה במדינה.<ref></ref>

ב-22 בספטמבר הוציא הנשיא סעיד צו המעניק לו סמכויות נשיאותיות מלאות עם פוטנציאל שינוי חוקת תוניסיה, הפיכתה לרפובליקה נשיאותית ואולי אף פיזור הפרלמנט.<ref></ref> מוקדם יותר באותו היום, שניים מחברי הפרלמנט, פייסאל טביני וסייפדין מכלוף נעצרו ונכלאו.<ref></ref>

ב-29 בספטמבר מינה הנשיא סעיד את נג'לא בודן רמדאן לראשת ממשלה. היא ראשת הממשלה הראשונה בתוניסיה ובעולם הערבי.

== ראו גם ==
* ההפגנות בתוניסיה (2021)
* קייס סעיד

==קישורים חיצוניים==

== הערות שוליים ==

קטגוריה:תוניסיה: פוליטיקה
קטגוריה:תוניסיה: היסטוריה
קטגוריה:2021 בפוליטיקה
קטגוריה:מחאות ב-2021
קטגוריה:משברים פוליטיים
שורש 49

שורש 49 או ג'י בּוּ (בסינית: 己部; בפיניין: Jǐ bù) הוא השורש ארבעים-ותשעה של הכתב הסיני. פירושו "עצמי", והוא אחד מתוך 31 (מתוך סך הכל 214 שורשי קאנגשי) שורשים המורכבים משלושה קווים.

במילון קאנגשי יש 20 תווים (מתוך 49,030) שניתן למצוא תחת שורש זה.

באסטרולוגיה הסינית, 巳 מייצג את הענף הארצי השישי ומתאים לנחש שבגלגל המזלות הסיני. במערכת המספרים הסינית המחזורית העתיקה, tiāngān, 己, מייצג את הגזע השמימי השישי.

ג'י (己) הוא שם פרטי נפוץ בסין.

== התפתחות ==
<gallery>
קובץ:己-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:己-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:己-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:己-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |己 (עצמי) 已 (כבר) 巳 (גזע שמימי שישי)
|-
| +1
| style="font-size: large;" |巴
|-
| +4
| style="font-size: large;" |巵
|-
| +5
| style="font-size: large;" |巶
|-
| +6
| style="font-size: large;" |巷巸巹巺(= 巽)巻<sup>JP</sup> (=卷<small>->卩</small>)
|-
| +7
| style="font-size: large;" |巼<sup>KO</sup>
|-
| +9
| style="font-size: large;" |巽
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5DF1 מאגר Unihan - U+5DF1]

קטגוריה:שורשים (כתב סיני)
סניף רוכבי הלגיון המלכותי הבריטי

סניף רוכבי הלגיון המלכותי הבריטי (RBLR) הוקם בשנת 2004 כסניף של הלגיון הבריטי המלכותי, שהוא ארגון צדקה התומך בחברי הכוחות המזוינים בעבר ובהווה.

החברים נמצאים באופן תדיר באירועי אופנוע רבים, כשהם עונדים את תגי הרוכב שלהם. החברים הפכו לשם נרדף לחזרתם של אנשי שירות שנפלו בשני רויאל ווטון באסט, שם הם נפגשים מאז 11 בדצמבר 2008, להחזרת גופותיהם של צוותי שירות שנפלו שהוטסו ל-RAF Lyneham. מאז 1 בספטמבר 2011 בקרטרטון, אוקספורדשייר לאחר טיסות החזרה הם הועברו בחזרה ל-RAF בריז נורטון. הם עדיין משתתפים בכל ההחזרות וממשיכים בכך. אנשי צבא לשעבר בארגון, לובשים לעיתים קרובות מדליות ושמלת ראש עם עורות וערכת אופנועים.

הארגון מקיים אירועים כגון "Weston Bike Night" בווסטון-סופר-מארה, עצרת שנתית, וכעת היא מנהלת את עצרת ה- "RBLR 1000 Iron Butt Rally" השנתית. בשנת 2009 השלימו 173 רוכבים 1,000 מייל תוך 24 שעות וגייסו 10,000 פאונד עבור ערעור הפרג. כמו כן, הסניף מארגן גם ריצות פרג (מעין עצרת אופנועים) כדי להעלות את המודעות והכסף הן לערעור הפרג. חבריה מעורבים גם בנסיעות למקומות בעלי תעודה צבאית מיוחדת כגון אנדרטת הכוחות המזוינים בסטפורדשייר ואתרי קרב אירופיים. בנוסף, לסניף הייתה תמיכה מסוימת בסלבריטאים עם היילי ווסטנרה וסיימון ווסטון, שניהם קיבלו את בדיקת ערעור הפרג של הסניפים. האופנוענים השעירים הם חברים ולעיתים קרובות ניתן לראות אותם עונדים את רצועות הסניף של הרוכבים.

== קישורים חיצוניים ==
* 

== הערות שוליים ==

קטגוריה:הממלכה המאוחדת: ארגונים
קטגוריה:ותיקי צבא ומלחמה: ארגונים
Shivers

"Shivers" (בעברית: "צְמַרמוֹרֶת") הוא שיר שהוקלט על ידי הזמר-יוצר האנגלי אד שירן, מתוך אלבום האולפן החמישי שלו, =.<ref name=":0"></ref> השיר יצא לאור ב-10 בספטמבר 2021, על ידי חברת התקליטים אסיילום UK, כסינגל השני מתוך האלבום.<ref name=":0" /> "Shivers" דורג בראש המצעדים הן בבריטניה והן באירלנד, ובכך הוריד את שירו השני, "Bad Habits", מפסגות המצעדים.<ref></ref><ref></ref>

השיר הגיע למקום החמישי במצעד הסינגלים האוסטרלי.<ref></ref>

== רקע וכתיבה ==
שירן דיבר על השיר והסביר מדוע שם האלבום הוא = במקום – כמו שחזו המעריצים; הוא הצהיר כי: "הקלטתי את האלבום וכתבתי שיר בשם "Shivers" והרגשתי ששמו של האלבום לא צריך להיות – [מינוס]".<ref></ref> שירן כתב את "Shivers" בסוף סיבוב ההופעות "Tour ÷". לקח לו 3 ימים לכתוב את השיר, שהיה ארוך במיוחד עבורו.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-10 בספטמבר 2021, ביחד עם "Shivers" עצמו.<ref name=":1"></ref> הקליפ כולל את אד שירן ואת השחקנית והדוגמנית האמריקאית אנה-סופיה רוב.<ref name=":1" /> הקליפ בוים על ידי במאי הווידאו קליפים האמריקאי, דייב מאיירס, שביים את הקליפ עבור הסינגל הקודם של שירן, "Bad Habits".<ref name=":1" />

נכון לספטמבר 2021, מונה הצפיות של הקליפ עומד על למעלה מ-35 מיליון צפיות.<ref></ref>

== הופעות חיות ==
שירן ביצע את השיר בהופעה חיה בטקס פרסי המוזיקה של MTV אירופה 2021.

== מיקומי שיא ==

=== מצעדי סוף שנה ===

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
! scope="row" |עולם
|10 בספטמבר 2021
|הזרמת מוזיקה • הורדה דיגיטלית
| rowspan="3" |אטלנטיק
| style="text-align:center;" |<ref></ref>
|-
! rowspan="2" scope="row" |ארצות הברית
|13 בספטמבר 2021
|רדיו להיטים עכשוויים למבוגרים
| style="text-align:center;" |<ref></ref>
|-
|14 בספטמבר 2021
|רדיו להיטים עכשוויים
| style="text-align:center;" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:וידאו קליפים שבוימו על ידי דייב מאיירס
קטגוריה:שירים על מיניות
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
ג'יפ רנגייד

ג'יפ רנגייד (באנגלית: Jeep Renegade) הוא קרוסאובר, בעל חמישה מקומות ישיבה, שמיוצר על ידי ג'יפ משנת 2014. הוא הוצג בתערוכת הרכב הבינלאומית של ז'נבה במרץ 2014 והגיע לישראל בפברואר 2016.

== מפרט טכני ==
=== עד 2018 ===
עד שנת 2018 שווקה הרנגייד עם שני מנועי בנזין ושני מנועי דיזל. מנועי הבנזין בנפחי 1.4 ליטר המספק 140 או 170 כ"ס או בנפח 1.6 ליטר המספק 110 כ"ס. מנוע הדיזל בנפח 2.0 ליטר טורבו המספק 120, 140 או 170 כ"ס ובנפח 1.6 ליטר טורבו המספק 95 או 120 כ"ס. כל המנועים שווקו לבחירה בין תיבת הילוכים ידנית בעלת חמישה או שישה הילוכים לבין תיבת הילוכים אוטומטית בעלת תשעה הילוכים.

=== משנת 2018 ===
משנת 2018 לאחר מתיחת פנים משווקת הרנגייד עם שני מנועי בנזין, שני מנועי דיזל ומנוע היברידי. מנועי הבנזין בנפחי 1.0 ליטר טורבו המספק 120 כ"ס או 1.3 ליטר טורבו המספק 150 כ"ס או 180 כ"ס. מנועי הדיזל בנפחי 1.6 ליטר טורבו המספק 120 כ"ס ו-2.0 ליטר טורבו המספק 140 או 170 כ"ס. כל המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים כפולת מצמדים בעלת שישה הילוכים ולבין תיבת הילוכים אוטומטית בעלת תשעה הילוכים.

שנה לאחר חשיפת מתיחת הפנים חשפה ג'יפ את הגרסה היברידית לרנגייד. מערכת ההנעה היברידית פלאג-אין משלבת בין מנוע בנזין בנפח 1.3 ליטר עם מנוע חשמלי, שניהם יוצרים הספק מרבי של 190 כ"ס. סוללת ליתיום-יון בקיבולת 11.4 קוט"ש המאפשרת טווח נסיעה חשמלי מרבי של 50 ק"מ. נפח מכל הדלק ירד ל-39 ליטר על מנת לפנות מקום לסוללה.

== מתיחת פנים שנת 2018 ==
ביוני 2018 חשפה ג'יפ את מתיחת הפנים לרנגייד. מתיחת הפנים כוללת עיצוב מודרני יותר לעיצוב החיצוני ובנוסף מראה רכב שטח יותר, והחלפת היצע המנועים במנועי בנזין ודיזל חדשים.

== בישראל ==
בישראל הדגם משווק ברמת הגימור Latitude ומנוע בנזין בנפח 1.3 ליטר טורבו המספק 150 כ"ס ומומנט מרבי של 27.5 קג"מ, תיבת הילוכים כפולת מצמדים בעלת שישה הילוכים. התאוצה מ-0 ל-100 קמ"ש אורכת 9.4 שניות. צריכת הדלק המשולבת עומדת על 16.1 ק"מ לליטר.

== מכירות ==
להלן נתוני המכירות בארצות הברית, אירופה, סין וישראל.
{| class="wikitable mw-collapsible mw-collapsed"
!שנה
!ארצות הברית
!אירופה
!סין
!ישראל
|-
|2014
|לא נמכר
|7,768
|לא נמכר
|לא נמכר
|-
|2015
|60,946
|53,940
|לא נמכר
|לא נמכר
|-
|2016
|106,605
|76,203
|25,916
|70
|-
|2017
|103,434
|72,578
|38,715
|208
|-
|2018
|97,062
|72,457
|17,232
|113
|-
|2019
|76,885
|78,842
|5,640
|71
|-
|2020
|62,847
|58,975
|2,468
|38
|}

== גלריה ==
<gallery widths="220" heights="135">
קובץ:2015 Jeep Renegade Latitude (Colorado Red), front right.jpg|לפני מתיחת הפנים (מבט קדמי-צדדי)
קובץ:2015 Jeep Renegade Latitude (Colorado Red), rear right.jpg|לפני מתיחת הפנים (מבט אחורי-צדדי)
קובץ:Jeep Renegade Monrepos 2018 IMG 0068.jpg|לאחר מתיחת הפנים (מבט קדמי-צדדי)
קובץ:Jeep Renegade Monrepos 2018 IMG 0070.jpg|לאחר מתיחת הפנים (מבט אחורי-צדדי)
קובץ:Jeep Renegade PHEV IMG 3322.jpg|הגרסה היברידית פלאג-אין
</gallery>

== קישורים חיצוניים ==

* 

== הערות שוליים ==

רנגייד
קטגוריה:רכבי שטח קטנים
קטגוריה:SUV
קטגוריה:כלי רכב המורכבים באיטליה
קטגוריה:כלי רכב המיוצרים בסין
קטגוריה:כלי רכב המורכבים בברזיל
קטגוריה:דגמי מכוניות שהושקו ב-2014
צרטוסוכופס

צרטוסוכופס (שם מדעי: Ceratosuchops) הוא סוג של דינוזאור במשפחת הספינוזאוריים שחי בקרטיקון תחתון בבריטניה.<ref name="barker2021"></ref><ref></ref> הוא תואר ב-2021 בידי צוות פלאונטולוגים שכלל את כריס בארקר, דארן נאש ודייוויד הון. כרגע ידוע מין יחיד בסוג זה C. inferodios. פירוש שמו המדעי הוא "פני תנין עם קרניים" (שם הסוג) ו"הרון מהגהנום" (שם המין).

ההולוטיפ של מין זה הוא כולל את מאובן IWCMS 2014.95.5 של קדם הלסת העליונה, IWCMS 2021.30 שכולל קדם לסת עליונה ו-IWCMS 2014.95.1-3 שכולל את קופסת המוח. כל שלושת המאובנים נמצאו בסלעי שילטון שין בתצורת וסקס.

לפי המחקר שערכו מתארי המין, צרטוסוכופס היה שייך לשבט Ceratosuchopsini והיה קרוב לסוכומימוס ולריפרובנטור, דינוזאור שחלק עימו את בית הגידול. הוא חי באזור יבש למחצה באקלים ים תיכוני בסביבת נהרות. הוא ניזון מדגים ומבעלי חיים נוספים, ככל הנראה צבים ודינוזאורים קטנים.

== קישורים חיצוניים ==

* 

== הערות שוליים ==

קטגוריה:טקסונים שתוארו בידי דארן נאש
קטגוריה:בעלי חיים שתוארו ב-2021
קטגוריה:ספינוזאוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:מאובני טקסונים שתוארו ב-2021
דיונון (משחק)

לוח המשחק
דיונון או הוג'ינג-הו (בקוריאנית: 오징어), הוא משחק ילדים קוריאני מרובה משתתפים. המשחק נקרא כך מכיוון שצורת מגרש המשחק שלו המצוירת על הקרקע דומה לזו של דיונון.

==חוקי המשחק==
* המשתתפים במשחק מחולקים לשתי קבוצות, קבוצת התקפה וקבוצת הגנה.
* כשהמשחק מתחיל למגינים מותר לרוץ על 2 רגליהם בתוך שטחם, ואילו לתוקפים שנמצאים מחוצה לו מותר לקפוץ רק על רגל אחת, אך מותר להם לשים רגל אחת באזור הבטוח ורגל שנייה באזור אחר. 
* ברגע שהתוקף מצליח לחדור לבטן של הדיונון מבלי שהמגינים יעצרו אותו, מותר לו להשתמש בחופשיות בשתי רגליו.
* כדי לנצח במשחק, על קבוצה אחת להכניע את חברי הקבוצה היריבה, או לדחוק אותה מחוץ ללוח המשחק.

==בתרבות הפופולרית==
* בספטמבר 2021 נטפליקס העלתה סדרת טלוויזיה הנושאת את שם המשחק.

== ראו גם ==
* קדאווה

קטגוריה:משחקי ילדים
קטגוריה:קוריאה: תרבות
פסגת יוקפיק

פסגת יוקפיק (באנגלית: Ukpik Peak) היא הר ברכס הרי באפין, באי באפין, בטריטוריית נונאווט שבקנדה.

פסגת אוקפיק ממוקמת בקצה הדרומי של חצי האי רימואוט, בין עמק סטיוארט, לבין פיורד סם פורד.

גובהה של הפסגה 1,809 מטרים מעל פני הים. הפסגה היא הפסגה השישית בגובהה בהרי באפין, והיא הפסגה ה-28 בגובהה בטריטוריית נונאווט, והפסקה ה-6,411 בגובהה בקנדה.

הפסגה מתנשאת לגובה של 1,650 מטרים מעל סביבתה, והיא הפסגה השמינית בהתנשאותה בטריטוריית נונאווט - יחד עם זאת היא נראית פחות בולטת מפסגות סייל, המצויות 4.5 קילומטרים מצפון-מערב לפסגת יוקפיק, המתנשאות מעל עמק סטיוארט.

== קישורים חיצוניים ==
* [http://www4.rncan.gc.ca/search-place-names/unique/OASLO פסגת יוקפיק] באתר ממשלת קנדה
* [https://bivouac.com//MtnPg.asp?MtnId=12842 פסגת יוקפיק] באתר "אנציקלופדיית ההרים הקנדית"
* [https://www.peakbagger.com/peak.aspx?pid=13346 פסגת יוקפיק] באתר peakbagger
* [https://peakvisor.com/peak/ukpik-peak.html תרשים הנוף הנשקף מפסגת יוקפיק] באתר peakvisor
* [https://mapcarta.com/24689138 מפת אזור פסגת יוקפיק]
* [https://peakery.com/ukpik-peak-nunavut/ פסגת יוקפיק] באתר peakery (מרחקים לאתרים סמוכים)
* [https://www.mountain-forecast.com/peaks/Ukpik-Peak/forecasts/1809 תחזית מזג אוויר עדכנית ארוכת טווח עבור פסגת יוקפיק (לפי גבהים)]

== הערות שוליים ==

יוקפיק
יוקפיק
חנה הורן

חנה (לָלי) הוֹרְן (1 בספטמבר 1922 – 17 בנובמבר 2021) הייתה סופרת ילדים ישראלית. פרסמה כ-15 ספרים, מהם כעשרה בשיתוף פעולה עם אחותה המאיירת ברכה פלדמן. המפורסם בספריה הוא "הלו, הלו אבא" (1963).

==ביוגרפיה==
חנה הורן, בתם של שרה פרנסיס (לבית פְרוֹמברג) ומוריס יעקב בוגסלב, נולדה בשם אליס (לָלי) בוגוסלב בשנת 1922 בניו יורק שבארצות הברית וגדלה בעיר לוס אנג'לס, שם סיימה את לימודיה בבית הספר היסודי. בשנת 1931, והיא בת תשע, התאבד אביה. בשנת 1932 עלתה לארץ ישראל עם אימה, שלוש אחיותיה ואחִיה והמשפחה השתקעה בתל אביב הקטנה. המשיכה את לימודיה בגימנסיה הרצליה וסיימה בגימנסיה שלווה. הייתה חברה בהכשרת הצופים א' (שמאוחר יותר ייסדה את קיבוץ מעגן מיכאל), ולאחר מכן נסעה לניו יורק ללמוד חינוך וספרות ילדים. מקץ שנים אחדות שבהן שימשה בשליחות ציונית בארצות הברית חזרה לישראל והשתקעה בכפר שמריהו, ואחר כך בהוד השרון. בארץ עסקה בהוראה, ניהלה גן ילדים, התמחתה בחינוך מיוחד ובהוראת ילדים חירשים.

=== פרשת ההאשמה בגנבה ספרותית ===
בשנת 2008 תרגם יהודה אטלס לעברית את הספר "זרע של גזר", שנכתב על ידי רות קראוס ואויר על ידי בעלה המאייר הידוע קרוקט ג'ונסון. עם פרסום הספר המתורגם הועלו האשמות<ref></ref> נגד חנה הורן כי ספרה "זרע של צנונית" הוא גנבה ספרותית של הספר "זרע של גזר", וכי אף האיורים שבו נעשו ברוח איורי הספר המקורי.

==משפחתה==
חנה הורן הייתה אשתו של שמעון הורן (1919–2014), יועצו הכלכלי של שר האוצר לוי אשכול ומנהל השקעות. הייתה אם לשלושה וסבתא לנכדים ולנינים.

אחיה דניאל הלל (1930–2021) היה אגרונום.

נפטרה ב-17 בנובמבר 2021, בגיל 99. נקברה בבית העלמין בכפר שמריהו.

==יצירתה==
===ספרי ילדים===
* זרע של צנונית (אצלנו, תשכ״ד)
* הלו, הלו אבא (אצלנו, 1963)
* בוא ילד (יסוד, 1970)
* שחורי (הקיבוץ המאוחד, 1973)
* אל שארם א-שיך (יסוד, 1975)
* אבי, אין לי זמן: או, שלשה טלפונים (יסוד, 1976)
* נפלה לי שן (יסוד, תשל״ח)
* רם בחבית (אטלס, תשמ״א)
* קלוד (אטלס, 1981)
* אתה יודע מה קרה אחר-כך? (דביר, 1983)
* למה הפרה לא אמרה מו? (תבל, 1987)
* הלו, הלו אמא (כנרת, 2000)
* הלו, הלו סבתא (כנרת, 2003)
* רן בחבית (ידיעות אחרונות - ספרי חמד, 2004)
* עפר ועפר (כנרת, תשס״ד 2004)

===אוטוביוגרפיה===
* ללי (משכל, 2008)

==קישורים חיצוניים==
* 
* [https://simania.co.il/authorDetails.php?itemId=1604 חנה הורן] באתר סימנייה
* 
* 

==הערות שוליים==

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרי גימנסיה שלווה
קטגוריה:נשות העלייה החמישית
קטגוריה:סופרות ילדים ונוער ישראליות
קטגוריה:אנשי העלייה החמישית
קטגוריה:סופרי ילדים ונוער ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:אישים הקבורים בבית הקברות בכפר שמריהו
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2021
קטגוריה:ישראלים שנפטרו ב-2021
בוא, כלב, בוא!

בוא, כלב, בוא! (באנגלית: ) היא סדרת טלוויזיה אמריקאית־קנדית חינוכית לילדים בהנפשה ממוחשבת, שמבוססת על ספר ילדים בעל אותו שם מאת פ. ד. איסטמן שיצא לאור ב־1961. הסדרה פותחה עבור נטפליקס על ידי אדם פלצמן והופקה על ידי DreamWorks Animation Television ו־WildBrain Studios .

העונה הראשונה של הסדרה עלתה לנטפליקס ב־26 בינואר 2021, השנייה עלתה ב־7 בדצמבר 2021<ref></ref>, ושלישית עלתה ב־19 בספטמבר 2022<ref></ref>.

== עלילה ==
הסדרה מתרחשת בעיר בדיוניות בשם הב-סטון, בה מתגוררת קהילת כלבים תוססת. היא עוקבת אחר עלילותיה של טאג בארקר, כלבלבה בת שש שאוהבת את החיים. טאג היא מכונאית מיומנת, שידועה בכושר ההמצאה והיצירתיות שלה, כאשר בכל פרק היא עוברת הרפתקה חדשה עם חברה הטוב סקוץ'.

== מדבבים בעברית ==
הדיבוב העברי בוים על ידי נינה אמיר.
* ליה שקד – טאג
* איתמר אולייר – סקוץ' גור
* עדי בר לב – צד'ר ביסביס
* דניאל מגון – גילבר
* גילן שחף – ספייק / זמר הב-קפלה
* לורן סביר – אמא
* שמעון סמיט – אבא / זמר הב-קפלה ביטבוקס
* נינה אמיר – סבתא
* עמי מנדלמן – סבא
* אנה שפיץ – השוטרת גור / זמרת הב-קפלה
* מאיה מיטלפונקט – לידיה / ווגנס / ראש העיר רחרוחית
* יובל בינדר – סם וויפט / ג'רלד / כלבלבוס
* ערן מור – פרנק
* סער בדישי – בינז

== קבלה ==
ארגון Common Sense Media דירג את התוכנית 4 מתוך 5 כוכבים<ref></ref>.

== קישורים חיצוניים ==

* 

* 

== הערות שוליים ==

קטגוריה:נטפליקס: תוכניות וסדרות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות פנטזיה אמריקאיות
קטגוריה:סדרות הנפשה קנדיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:כלבים בתרבות
קטגוריה:סדרות טלוויזיה המבוססות על ספרים
קטגוריה:סדרות הנפשה ממוחשבת
קטגוריה:דרימוורקס הנפשה: סדרות
קטגוריה:סדרות הרפתקאות קנדיות לילדים
אודהם סינג

אודהם סינג (26 בדצמבר 1899 – 31 ביולי 1940) היה מהפכן הודי המשתייך למפלגת הג'אדר, הידוע בעיקר בהתנקשותו בלונדון במייקל או'דווייר, סגן מושל פרובינציית פנג'אב בהודו הבריטית, ב-13 במרץ 1940. החיסול נעשה כנקמה על הטבח בג'אליאנוואלה באג באמריטסר בשנת 1919, שאו'דווייר היה אחראי עליו.<ref name="auto"></ref> סינג נשפט לאחר מכן והורשע ברצח ונתלה ביולי 1940. בהיותו במעצר, הוא השתמש בשם ראם מוחמד סינג עזאד, המייצג את שלוש הדתות הגדולות של פנג'אב ואת רגשותיו האנטי-קולוניאליים.<ref name="Farina_2010"></ref>

אודהם סינג הוא דמות ידועה בתנועת העצמאות ההודית. הוא מכונה גם שאהד-אי-עזאם סרדר אודהם סינג (הביטוי "שהיד-עזאם", פירושו "הקדוש הגדול"). מחוז אדהאם סינג נאגאר באוטרקהנד נקרא על שמו לזכרו באוקטובר 1995 על ידי ממשלת מאיאוואטי.<ref name="Singh 2015"></ref>

== קישורים חיצוניים ==

* תיק ההוצאה להורג הבריטי הנוגע ל[http://www.britishexecutions.co.uk/execution-content.php?key=603&termRef=Udham%20Singh אודהם סינג]

== הערות שוליים ==

קטגוריה:מהפכנים הודים
קטגוריה:אישים שהוצאו להורג
קטגוריה:מתנקשים פוליטיים
קטגוריה:ילידי 1899
קטגוריה:נפטרים ב-1940
קטגוריה:אישים סיקים
פרס המוזיקה של בילבורד לאמן הבילבורד 200 המוביל

ערך זה מפרט את הזוכים ואת המועמדים בפרס המוזיקה של בילבורד לאמן הבילבורד 200 המוביל: הפרס ניתן לראשונה בשנת 1992, אבל הופסק בשנה העוקבת. הפרס חזר בשנת 2011 ומאז מוענק מדי שנה. הזמרת-יוצרת האמריקאית טיילור סוויפט היא בעלת הכי הרבה זכיות בקטגוריה הזו עם ארבע, סוויפט היא גם האמן עם מספר המועמדויות הגבוה ביותר - כשבעה.

== זוכים ומועמדים ==
[[טיילור סוויפט זכתה בפרס ארבע פעמים.]]
הזוכים רשומים ראשונים וכתובים באותיות מודגשות.
{| class="toccolours mw-collapsible mw-collapsed" width="50%"
! style="width:11%;" |<big>שנות ה-90</big>
|-
! align="center" | 1992<ref></ref>
|- style="background:#C6F975"
|גארת 'ברוקס
|}
{| class="toccolours mw-collapsible mw-collapsed" width="50%"
! style="width:11%;" |<big>שנות ה-2010</big>
|-
! align="center" |2011<ref></ref>
|- style="background:#C6F975"
|טיילור סוויפט
|-
|ג'סטין ביבר
|-
|סוזן בויל
|-
|אמינם
|-
|ליידי אנטבלום
|-
! align="center" | 2012<ref></ref>
|- style="background:#C6F975"
|אדל
|-
|ג'סטין ביבר
|-
|מייקל בובלה
|-
|ליידי גאגא
|-
|ליל ויין
|-
! align="center" | 2013<ref></ref>
|- style="background:#C6F975"
|טיילור סוויפט
|-
|אדל
|-
|ג'סטין ביבר
|-
|ממפורד אנד סאנז
|-
|ואן דיירקשן
|-
! align="center" | 2014<ref></ref>
|- style="background:#C6F975"
|טימברלייק ג'סטין
|-
|ביונסה
|-
|לוק בריאן
|-
|אמינם
|-
|ואן דיירקשן
|-
! align="center" | 2015<ref></ref>
|- style="background:#C6F975"
|טיילור סוויפט
|-
|ואן דיירקשן
|-
|פנטטוניקס
|-
|אד שירן
|-
|סם סמית'
|-
! align="center" | 2016<ref></ref>
|- style="background:#C6F975"
|אדל
|-
|ג'סטין ביבר
|-
|דרייק
|-
|טיילור סוויפט
|-
|דה ויקנד
|-
! align="center" | 2017<ref></ref>
|- style="background:#C6F975"
|דרייק
|-
|ביונסה
|-
|פרינס
|-
|Twenty One Pilots
|-
|דה ויקנד
|-
! align="center" | 2018<ref></ref>
|- style="background:#C6F975"
|דרייק
|-
|קנדריק לאמאר
|-
|אד שירן
|-
|כריס סטייפלטון
|-
|טיילור סוויפט
|-
! align="center" | 2019<ref></ref>
|- style="background:#C6F975"
|דרייק
|-
|אריאנה גרנדה
|-
|פוסט מאלון
|-
|טראוויס סקוט
|-
|XXXTentacion
|}
{| class="toccolours mw-collapsible mw-collapsed" width="50%"
! style="width:11%;" |<big>שנות ה-2020</big>
|-
! align="center" | 2020<ref name="Noms"></ref>
|- style="background:#C6F975"
|פוסט מאלון
|-
|דרייק
|-
|בילי אייליש
|-
|חאליד
|-
|טיילור סוויפט
|-
! align="center" | 2021<ref></ref>
|- style="background:#C6F975"
|טיילור סוויפט
|-
|דרייק
|-
|ג'וס וורלד
|-
|פוסט מאלון
|-
|פופ סמוק
|-
! align="center " |2022
|- style="background:#C6F975"
|טיילור סוויפט
|-
|אדל
|-
|דרייק
|-
|ג'וס וורלד
|-
|מורגן וולן
|-
!2023<ref name=":0"></ref>
|- style="background:#C6F975"
|טיילור סוויפט
|-
|דרייק
|-
|לוק קומבס
|-
|מורגן וולן
|-
|סיזה
|}

== מספר זכיות ומועמדות ==
=== זוכים ===
{| class="wikitable"
!דירוג
! אמן
! מספר זכיות
! שנים בהם זכו
|-
| rowspan="1" | 1
| טיילור סוויפט
| 5
| 2011, 2013, 2015, 2021 ו-2023
|-
| rowspan="1" | 2
| דרייק
| 3
| 2017, 2018 ו-2019
|-
| 3
| אדל
| 2
| 2012 ו-2016
|}

=== מועמדויות ===
{|
|9 מועמדויות
* טיילור סוויפט
8 מועמדויות
* דרייק

4 מועמדויות
* ג'סטין ביבר

3 מועמדויות
* אדל
* ואן דיירקשן
* פוסט מאלון
|2 מועמדויות
* ביונסה
* אמינם
* דה ויקנד
* מורגן וולן
|}

== הערות שוליים ==

אמן בילבורד 200
יחיאל מיכל היילפרין

הרב יחיאל מיכל היילפרין (ה'תרי"ז - י"ח בשבט ה'תרס"ט, 1909) היה רב ראשי ואב בית דין של קהילת האשכנזית בטבריה.

==חייו==
נולד בפולין לרב שמואל אריה היילפרין. בשנת ה'תר"ם (1880 לערך) עלה לארץ ישראל, והתיישב בטבריה. עם פטירתו של הרב אברהם צבי הלוי בסביבות שנת ה'תרנ"ו (1896 לערך), התמנה תחתיו כרב ואב"ד האשכנזים בטבריה.

התכתב בענייני הלכה עם רבני דורו, בהם הרב אברהם בורנשטיין מסוכטשוב, רבי דוד ועקנין מטבריה ורבי שמואל סלנט מירושלים.

לקראת שנת השמיטה ה'תרס"ג, פנו אליו נציגים מטעם חיים מרגליות קלווריסקי (ממונה יק"א בגליל) בבקשה להרחיב את היתר המכירה. יחד עם חברים בבית הדין הספרדי, התיר להם עשיית מלאכות האסורות מן התורה בקרקע שנמכרה לגוי. לאחר שקנאי טבריה ערערו על ההיתר, נשלח פסק הדין לרבי אברהם בורנשטיין, והוא אישר אותו, וכך הונהג באותה השנה במושבה יבנאל.

נפטר בי"ט בשבט ה'תרס"ט, (פברואר 1909). את מקומו מילא הרב משה קליערס.

== הערות שוליים ==

קטגוריה:אנשי עליות קדומות לארץ ישראל
קטגוריה:טבריה: רבנים ראשיים
קטגוריה:רבנים ביישוב
קטגוריה:עולים לארץ ישראל בשנים 1800–1881
קטגוריה:ארץ-ישראלים שנפטרו ב-1909